OPORTUNITATEA DECIZIEI DE DELEGARE
PENTRU SERVICIUL PUBLIC DE

SALUBRIZARE STRADALĂ 

ÎN MUNICIPIUL TIMIȘOARA

1. Descrierea situației actuale.

Promovarea delegării gestiunii serviciului public de salubrizare stradală în municipiul Timișoara, este determinată în principal de: 

- necesitatea asigurării și îndeplinirii obiectivelor în materie de deşeuri și politici de mediu; 

- identificarea și implementarea unor modalități eficiente (impuse în sarcina operatorilor economici responsabili), pentru îndeplinirea obiectivelor anuale de pregătire pentru utilizare și reciclare a deșeurilor; 

Următoarele activități constituie ansamblul cerințelor tehnice de bază: 

- măturatul, spălatul, stropirea și întreținerea căilor publice:
- măturatul manual al străzilor, trotuarelor, aleilor, parcărilor publice, stațiile mijloacelor de transport în comun, pasaje, subpasaje, poduri, pasarele, zone pietonale;
- măturatul mecanizat al carosabilului și trotuarelor;

- întreținerea curățeniei străzilor și trotuarelor; străzi asfaltate și balastate, parcări publice asfaltate și pavate,  stațiile mijloacelor de transport în comun, zone pietonale, mal canal Bega, piste de biciclete;

- spălatul carosabilului și trotuarelor;

- stropitul carosabilului;

- curățatul rigolelor;

2. Cerințe organizatorice minimale.

a) respectarea legislaţiei, normelor, prescripţiilor şi regulamentelor privind protecția sănătății publice, protecţia muncii, gospodărirea apelor, protecţia mediului, prevenirea şi combaterea incendiilor în domeniul salubrizării stradale;
b) exploatarea, întreţinerea şi reparaţia instalaţiilor şi utilajelor cu personal autorizat, în funcţie de complexitatea instalaţiei şi specificul locului de muncă;

c) respectarea indicatorilor de performanţă precizați în prezentul Caiet de sarcini și îmbunătățirea în mod continuu a calității serviciilor prestate;
d) furnizarea, în termenul solicitat, autorității administraţiei publice locale, respectiv A.N.R.S.C., a informaţiilor solicitate, accesul la documentele/documentaţiile şi la actele individuale pe baza cărora prestează serviciul public de salubrizare stradală, în condiţiile legii;
e) respectarea tuturor angajamentelor luate prin contractele de prestare a serviciului public de salubrizare stradală;

f) aplicarea de metode performante de management care să conducă la reducerea costurilor de operare;

g) elaborarea planurilor anuale de revizii şi reparaţii executate cu forţe proprii şi cu terţi;

h) realizarea unui sistem de evidenţă a sesizărilor şi reclamaţiilor şi de rezolvare operativă a acestora;

i) evidenţa orelor de funcţionare a utilajelor;

j) ţinerea unei evidenţe a gestiunii deşeurilor şi raportarea situaţiei lunar și de fiecare dată când se solicită de către autoritatea contractantă;  

k) personalul  necesar pentru prestarea activităților asumate prin contract; 

l) conducerea operativă a activității prin dispecerat şi asigurarea mijloacelor tehnice şi a personalului de intervenţie;

m) o dotare proprie cu instalaţii şi echipamente specifice necesare pentru prestarea activităţilor în condiţiile stabilite prin contract;
n) deține capacitatea tehnică minimă necesară în vederea obținerii licenței conform Hotărârii nr. 745/2007 pentru aprobarea Regulamentului privind acordarea licențelor în acordarea licențelor în domeniul serviciilor comunitare de utilități publice.

o) dotarea cu coșuri stradale noi pentru realizarea precolectării deșeurilor stradale în toate locațiile unde se impune amplasarea acestora și suplimentarea numărului coșurilor stradale în funcție de necesități;

p)  alte cerinţe specifice stabilite de către autoritatea contractantă.

Obținerea și menținerea pe toată perioada prestării activităţii a următoarelor documente: 

- Licenţa pentru Serviciul public de salubrizare a localităților, eliberată de Autoritatea Naţională de Reglementare pentru Serviciile Comunitare de Utilităţi Publice – A.N.R.S.C, în conformitate cu prevederile legale în vigoare; 

- Orice avize, acorduri, alte permise, convenții, aprobări sau autorizaţii, inclusiv Autorizaţia de Mediu şi Autorizația de gospodărire a apelor, prevăzute de legislația în vigoare cu privire la activitatea desfășurată.

3. Impactul social.

Igiena urbană constituie unul dintre aspectele cu care se confruntă majoritatea localităţilor. 

Timișoara este  un producător de deşeuri municipale (menajere, industriale, din comerţ şi instituţii, stradale, etc.), a căror colectare şi eliminare ridică însă serioase probleme atât din partea serviciilor de salubritate, cât şi din partea producătorilor. 

Serviciile de salubrizare sunt necesare pentru protejarea sănătății urbei, iar Salubrizarea stradală, are ca scop principal realizarea şi menţinerea curățeniei căilor publice de comunicaţie, în scopul ridicării gradului de confort citadin. 

Municipiul Timișoara, bine dezvoltat din punct de vedere economic, are un puternic impact asupra mediului înconjurător, în cazul de față asupra solului, datorită numeroaselor deșeuri eliminate în citadin. Ca urmare, nivelul de igienă  este determinat, într-o mare măsură, şi de agenţii economici, care au obligaţia să asigure o evacuare controlată şi suportabilă pentru mediu a deşeurilor ce provin din procesele de producţie, de populaţie care reprezintă unul dintre cei mai importanţi actori în procesul de realizare şi păstrare a igienei urbane și presupune o implicare activă a cetăţenilor în actul de curăţenie al orașului prin educare și conștientizare asupra păstrării curăţeniei și asupra procesului de recuperare şi reciclare, prin colectarea selectivă a deşeurilor. 

Programele inițiate de către compartimentul de specialitate împreună cu operatorul de servicii de salubrizare și organizații de profil, vor impune respectarea unor politici la nivel urban pentru buna gospodărire și gestionarea corespunzătoare a deșeurilor în municipiu, axate preponderent pe reciclare, valorificare și reducere a cantității de deșeuri depozitate.

Alte efecte ale prestarea serviciilor de salubrizare stradală în Municipiul Timișoara sunt:


- creșterea gradului de igienă urbană;

- crearea de noi locuri de muncă;

- creșterea nivelului de trai și a calității vieții;

4. Impactul asupra mediului (Obiective de atins).

Ordonanţa de Urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, vor avea efecte pozitive asupra mediului, pe termen mediu și lung: 

- creșterea ratei de reciclare a deșeurilor municipale și reducerea cantității de deșeuri municipale biodegradabile (DMB) depozitate;  

- reducerea pericolului de apariție a depozitelor neconforme sau a abandonării deșeurilor în spații neamenajate și deschise, cu risc mare de poluare a mediului și de afectare a sănătății umane. 

- atingerea pentru anul 2020, a unui nivel de pregătire pentru reutilizare şi reciclare de minimum 50% din masa totală a cantităţilor de deşeuri, cum ar fi hârtie, metal, plastic şi sticlă provenind din deşeurile menajere şi, după caz, provenind din alte surse, în măsura în care aceste fluxuri de deşeuri sunt similare deşeurilor care provin din deşeurile menajere; 

- atingerea în anul 2020, a unui nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de umplere rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi demolări; 

- atingerea unui obiectiv de 60% de valorificare a deşeurilor de ambalaje din total ambalaje introduse pe piaţa naţională; 

- atingerea anual, a unei cantități colectate de 4Kg/locuitor de deşeuri electrice;

5. Aspecte instituționale.

Durata contractului de delegare a serviciilor publice de salubrizare stradală în municipiul Timișoara, este de 4 ani numai cu aprobarea prealabilă a Consiliului Local al Municipiului Timișoara.
O caracteristică importantă pentru ”Delegarea gestiunii serviciului public de salubrizare stradală”, prin acord cadru de lucrări, o reprezintă cazul în care necesitatea autorităţii contractante are un caracter repetitiv, prevăzut cu limite minimale şi maximale pentru o perioadă determinată, de până la 4 ani,  o soluţie comodă şi la îndemână ar fi aplicarea acestui tip de  procedură specială de achiziţie publică. Acordul-cadru va permite autorităţilor contractante atribuirea de contracte subsecvente, în funcţie de necesităţile concrete ale autorităţilor contractante, în perioada de timp pentru care a fost încheiat respectivul acord. Prin această modalitate de achiziţionare, autoritatea, stabilindu-şi nişte limite de contractare, va elimina stresul iniţierii unei noi proceduri pentru cantităţile suplimentare. Un alt element specific este dat de posibilitatea semnării acordul-cadru, fără ca autoritarea să deţină resursele necesare achiziţionării.

6. Impactul financiar.
Durata de delegare a serviciului este de 4 ani, conform legislației in vigoare. 

Începând cu 1 ianuarie 2017 și până la 1 iulie 2017, fiecare tonă de deșeu depus la deponeu se taxa cu 80 de lei /tonă. Măsura are rolul de a stimula reciclarea pentru atingerea țintei până în 2020 – 50% reciclare. Din iulie 2017, se suspendă aplicarea prevederilor prevăzute la art. 9, alin. (1), lit. c) din Ordonanța de Urgență a Guvernului nr. 196/2005 privind  Fondul pentru mediu, aprobată cu modificări și completări prin Legea nr. 105/2006, cu modificările și completările ulterioare, până la 1 ianuarie 2019. 
	Anul
	Valoarea contribuţiei pentru economia circulară (lei/tonă)

	2019
	30

	Începând cu anul 2020
	80


Incepând cu 1 ianuarie 2019 se reduce la 30 lei pentru fiecare tonă de deșeu depozitat contribuția de plată pentru neîndeplinirea țintelor de reciclare, care pentru 2018 a crescut de la 15% - la 35%, în 2019 va fi de 42%, iar în 2020 va fi de 60%. Totodată, începând cu 2020, taxa va crește de la 80 de lei/tona de deșeu depozitat, ceea ce va duce la o creștere semnificativă a cheltuielilor municipalității în cazul neluării măsurilor de reducere a cantității de deșeuri depozitate la groapă. 

	Anul
	Obiectivul anual de reducere a cantităţilor de deşeuri municipale eliminate prin depozitare (procent)

	
	Total
	din care:

	
	
	Reciclare
	Alte forme de valorificare

	2018
	35%
	minimum 30 %
	5%

	2019
	42%
	minimum 35 %
	7%

	2020
	60%
	minimum 50 %
	10%


Practic accentul se pune pe orientarea municipalității, respectiv a operatorului de salubrizare în condițiile în care se estimează o creștere a cantităților de deșeuri, pentru colectare separată, procesare și valorificare a deșeurilor reciclabile, la un raport calitate/cost cât mai bun pentru perioada de derulare a contractului de delegare de gestiune și un echilibru intre riscurile și beneficiile asumate prin contract. 

Structura și nivelul tarifelor de salubrizare stradală practicate de operator vor fi stabilite prin metode competitive (procedura de achiziţie publică) și vor reflecta costul efectiv al prestatiei.

6.1. Cantități previzionate/Tarife.

În baza acordului-cadru vor fi prestate serviciile de salubrizare stradală în Municipiul Timișoara, în conformitate cu cerințele impuse în Caietul de sarcini și anexele la acesta. 
Durata acordului cadru: 4 ani

Cantitățile minime și maxime aferente contractelor subsecvente și acordului cadru, pe activități, sunt prezentate în tabelul nr. 1: 

Tabel nr. 1

	NrCrt
	Activitatea
	U.M
	Cantitate minimă contract subsecvent


	Cantitate maximă contract subsecvent


	Cantitate minimă 

acord cadru


	Cantitate maximă 

acord cadru



	0
	1
	2
	3
	4
	5
	6

	
	
	
	
	
	3 x 4 ani
	4 x 4 ani

	1
	Măturatul manual al străzilor, trotuarelor, aleilor, parcărilor publice, stațiile mijloacelor de transport în comun, pasaje, subpasaje, poduri, pasarele, zone pietonale
	mii mp
	136.661,04
	227.768,40
	546.644,16
	911.073,60



	2
	Măturatul mecanizat al carosabilului și trotuarelor
	mii mp
	383.591,20
	537.027,68
	1.534.364,80
	2.148.110,72

	3
	Întreținerea curățeniei străzilor și trotuarelor; străzi asfaltate și balastate, parcări publice asfaltate și pavate,  stațiile mijloacelor de transport în comun, zone pietonale, mal canal Bega, piste de biciclete, piețe volante, poduri și pasarele
	mii mp
	431.946,62
	755.906,59
	1.727.786,48
	3.023.626,36

	4
	Spălatul carosabilului și trotuarelor

Manual  (15% din suprafața totală)
	mii mp
	1.746,96
	   2.911,59 
	6.987,84
	11.646,36

	5
	Spălatul carosabilului și trotuarelor

Mecanizat (40% din suprafața totală)
	mii mp
	9.317,09
	12.422,79
	37.268,36
	49.691,16

	6
	Stropitul carosabilului
	mii mp
	93.170,88
	130.439,24
	372.683,52
	521.756,96

	7
	Curățatul rigolelor (25% din suprafața totală)
	mii mp
	6.211,40
	12.422,79 
	24.845,60
	49.691,16


În calculul suprafețelor prevăzute în Tabelul nr. 1,  coloanele 3 și 4, s-a folosit ca documentație de bază Nomenclatorul stradal al Municipiului Timișoara. 

Tariful de la care s-a pornit este tariful actual practicat de operatorul de salubrizare, la care s-a aplicat rata inflatiei de 4,68% corespunzatoare anului 2018 (conform tabelului nr. 2)

Tariful unitar se compune din: Cheltuieli materiale: combustibil si lubrefianti, energie electrica, materii prime si materiale consumabile, echipament de lucru, reparatii, amortizarea utilajelor, alte cheltuieli materiale; Cheltuieli cu munca vie: salarii, somaj, CASS, etc.; Taxe, licente;  Alte cheltuieli, etc.

Totodată, Biroul Salubrizare a efectuat și un studiu de piață, constatându-se că valorile estimate se regăsesc în limita minimă a intervalului de valori analizate. 

Tabel nr. 2
	
	T1

 2018
	T2 

2018
	T3

 2018
	T4

 2018
	Media 

2018

	Ţinta
	
	
	
	2,5
	

	Efectiv/ Prognoză**(%)
	5,0
	5,2
	4,9
	3,6
	4,68

	taxe constante* (%)
	4,7
	4,9
	4,8
	3,5
	

	Interval de incertitudine (%)
	-
	±0,5
	±0,9
	±1,2
	


* Exclude impactul de runda I al modificărilor operate la nivelul cotei TVA, al accizelor și al unor taxe nefiscale 
** sfârşit de perioadă
  Sursa: INS, calcule BNR       
          În calculul tarifului estimat, prevăzut în  Tabelul  nr. 2 s-a plecat de la tariful practicat în anul 2017, la care s-a aplicat rata inflației corespunzătoare anului 2018, 4,68%.

Operatorul are obligația să își asume toate riscurile din Matricea riscurilor pentru organizarea activităților de salubrizare căi publice, precum și răspunderea asupra desfășurării întregii activități ce fac obiectul delegării de gestiune.
Tabel nr. 3 - Matricea riscurilor pentru prestarea activităților de curățenie căi publice 

	  1
	2
	3
	4
	5

	Nr crt
	Categoria de risc
	Descrierea riscului
	Alocare
	Consecințe / managementul riscului

	
	
	
	Autoritatea contractantă
	Împărțită
	Prestator
	

	Riscuri de proiectare/autorizare

	1
	Intârzieri în obținerea avizelor / autorizațiilor pentru prestarea serviciilor
	Nu pot fi obținute toate aprobările necesare sau sunt înregistrate întârzieri în obținerea acestora pentru serviciile de curățenie căi publice
	
	
	X
	Întârzieri în începerea prestării serviciilor.

	Riscuri de finanțare a serviciilor

	2
	Indisponibilitatea finanțării
	Operatorul nu este capabil să asigure resursele financiare și de capital conform bugetului și în timpul prevăzut.
	
	X
	
	Lipsa finanțării pentru continuarea prestării serviciilor

	3
	Modificări ale dobânzilor
	Ratele dobânzilor sunt supuse schimbărilor, modificând astfel termenii financiari ai ofertei.
	
	X
	
	Creștere/scădere a costurilor serviciilor.

	4
	Modificări în sistemul de taxe și impozite 
	Pe parcursul derulării contractului, sistemul de impozitare se poate schimba în defavoarea operatorului.
	
	X
	
	Impact negativ asupra veniturilor financiare ale operatorului.

	Riscuri aferente cererii și veniturilor

	5
	Înrăutățirea condițiilor economice generale
	Producerea unor schimbări fundamentale și neașteaptate în condițiile economice generale care conduc la reducerea cererii pentru prestațiile contractate.
	
	X
	
	Venituri sub previziunile finaciare anterioare.

	6
	Schimbări majore ale inflației 
	Rata actuală a inflației va depăși rata previzionată a inflației
	
	X
	
	Depășirea costurilor de prestare a serviciilor.

	Riscuri legislative/politice

	7
	Schimbări legislative/politice specifice 
	Schimbare legislativă și/sau a politicii autorității contractante care nu poate fi anticipată la semnarea contractului și care este adresată direct, specific și exclusiv serviciului, ceea ce conduce la costuri de capital sau operaționale suplimentare din partea operatorului.
	
	X
	
	O creștere semnificativă în costurile operaționale ale operatorului și/sau necesitatea de a efectua cheltuieli de capital pentru a putea răspunde acestor schimbări.

	Riscuri naturale

	8
	Forța majoră
	Forța majoră așa cum este definită prin lege impiedică executarea contractului.
	
	X
	
	Distrugerea sau deteriorarea activelor aferente proiectului.

	Riscuri de operare

	9
	Resurse de intrare
	Resursele necesare pentru operare costă mai mult decât cele estimate inițial, nu au calitatea corespunzatoare sau nu sunt disponibile în cantități suficiente.
	
	
	X
	Creșteri ale costurilor și în unele cazuri efecte negative asupra calității serviciilor furnizate în cadrul contractului.

	10
	Risc de disponibilitate general
	Lucrările și serviciile care fac obiectul contractului nu sunt furnizate sau nu îndeplinesc specificațiile tehnice de calitate prevăzute în contract.
	
	
	X
	Întârzieri importante în prestarea serviciului.

	11
	Risc de disponibilitate specific
	Operatorul nu cunoaște în detaliu zonele în care va presta serviciul și va suplimenta numărul de utilaje și de echipe în vederea executării cât mai eficient a acestuia
	
	
	X
	Costuri suplimentare față de cele prevăzute în contract.

	12
	Capacitate de management
	Operatorul nu își poate îndeplini obligațiile conform contractului.
	
	
	X
	Serviciile care fac obiectul contractului nu sunt furnizate sau sunt furnizate necorespunzător

	13
	Condiții neprevăzute
	Condiții neprevăzute cauzează costuri mai mari pentru prestarea serviciului.
	
	X
	
	Creșteri de cost și efecte negative asupra calității serviciilor furnizate.

	14
	Litigii de muncă/personal insuficient calificat
	Lipsa personalului calificat pentru prestarea serviciului
	
	
	X
	Întârziere în prestarea serviciului și creșterea costurilor

	Alte riscuri

	15
	Creșterea costurilor cu forța de muncă
	Creșteri neprevăzute de costuri cu personalul ca urmare a modificărilor legislative ulterioare aprobării contractului.
	
	
	X
	Operator este obligat să ia în calcul toate creșterile de costuri cu personalul la momentul încheierii contractului.

	16
	Creșterea costurilor cu prestarea serviciului 
	Depășirea  costurilor cu realizarea serviciului 
	
	X
	
	Operatorul este obligat să ia în calcul toate creșterile de costuri cu prestarea serviciului la momentul încheierii contractului.

	17
	Aspecte privind protecția mediului
	Nu se respectă cerințele privind protecția mediului și nu se realizează monitorizarea efectelor semnificative asupra mediului.
	
	
	X
	Rezilierea contractului.

	18
	Furtul sau distrugerea
	Furt de materiale sau distrugere de echipamente sau utilaje.
	
	
	X
	Costuri mai mai de întreținre și exploatare.

	19
	Accidente de muncă
	Accidente de muncă în timpul prestării serviciului.
	
	
	X
	Neefectuarea în condiții optime a serviciului.

	20
	Servicii efectuate necorespunzător
	Servicii nefinalizate, incomplete, parțiale sau necorespunzatoare din punct de vedere calitativ.
	
	
	X
	Neefectuarea în condiții optime a serviciului va duce la costuri suplimentare, iar lucrările vor fi  refăcute pe cheltuiala operatorului.

	21
	Condiții meteo nefavorabile
	Condițiile meteo nefavorabile împiedică prestarea serviciului
	
	X
	
	Întârziere în prestarea serviciului.


7. Concluzii.
Acordul-cadru va permite autorităţilor contractante atribuirea de contracte subsecvente, în funcţie de necesităţile concrete ale municipalității, în perioada de timp pentru care a fost încheiat respectivul acord, fără iniţierea unei noi proceduri pentru cantităţile suplimentare și fără ca autoritarea să deţină resursele necesare achiziţionării.
Prin Acordul-cadru de salubrizare în Municipiul Timișoara, se va realiza un raport calitate/preț cât mat bun pentru perioada de derulare a contractului (4 ani) și un echilibru între riscurile și beneficiile asumate prin contract. 
Structura și nivelul tarifelor practicate de operator vor reflecta costul efectiv al prestației conform prevederilor legale în vigoare. 
Decizia de delegare prin Acordul-cadru pentru serviciul public de salubrizare stradală în Municipiul Timișoara astfel propus, este fezabil din punct de vedere economic, prin prisma celor enunțate anterior privind resursele financiare necesare derulării serviciului.
ȘEF BIROU SALUBRIZARE,
CĂLIN VICTOR FIAT

6

